ΓΡΑΠΤΗ ΕΡΩΤΗΣΗ E-2568/00

υποβολή: Daniel Varela Suanzes-Carpegna (PPE-DE) προς την Επιτροπή

(1 Αυγούστου 2000)

Θέμα: Ευρωπαϊκή ναυπηγική βιομηχανία

Στην απάντησή του στην κοινοβουλευτική μου ερώτηση P-1980/00(1) σχετικά με τις δράσεις που αναλαμβάνει η επιτροπή για να προστατέψει την ευρωπαϊκή ναυπηγική βιομηχανία από το κορεάτικο dumping, ο κ. Pascal Lamy, Ευρωπαίος Επίτροπος επί του Εμπορίου, γνωστοποιεί ότι η Ευρωπαϊκή Ένωση συνήψε διεθνή συμφωνίαπό μορφή πράξεως εγκεκριμένης μεταξύ της Ευρωπαϊκής Ένωσης και της Δημοκρατίας της Κορέας, που ετέθη σε ισχύ στις 22 παρελθόντος Ιουνίου. Σύμφωνα με τη συμφωνία αυτή, η Δημοκρατία της Κορέας δεσμεύεται να σεβαστεί τιςποχρεώσεις της ως προς τη λογιστική διαφάνεια, ως προς την μη επιχορήγηση και τις πρακτικές που δεν είναι εμπορικά βιώσιμες και, κατά την έννοια αυτή, προβλέφτηκε μηχανισμός ad hoc διαβούλευσης, για την τήρηση των δεσμεύσεων που μνημονεύονται ανωτέρω. Η Κορέα έχει ήδη δεχθεί να λάβει μέρος στις προσεχείς διαβουλεύσεις, στις 18 και 19 Ιουλίου 2000. Εξάλλου, ο Επίτροπος Lamy, επισημαίνει στην απάντησή του ότι όπως προβλέπει το κείμενο της συμφωνίας, το Σεπτέμβριο 2000, θα λάβει χώρα εξέταση της λειτουργίας της συμφωνίας, κατά τη διάρκεια δεύτερης συνάντησης στις Βρυξέλλες. Τελικά, ο Επίτροπος Lamy γνωστοποιεί ότι η Επιτροπή θα συνεχίσει να παρακολουθεί την τήρηση αυτής της συμφωνίας εκ μέρους της Κορέας και θα ενημερώσει το Συμβούλιο, κατά το τέλος Σεπτεμβρίου, σχετικά με τα αποτελέσματα των διαβουλεύσεων, και, συνεπώς, για την ακολουθητέα στρατηγική στο μέλλον.

Η Επιτροπή θα μπορέσει να τηρήσει ενήμερο το συντάκτη της ερώτησης για τα αποτελέσματα των διαβουλεύσεων με την Κορέα που θα λάβουν χώρα τον προσεχή Ιούλιο και, ενδεχομένως, για τα συγκεκριμένα μέτρα που θα εγκρίνει η Κορέα στα πλαίσια αυτής της Συμφωνίας;

Η Επιτροπή θα μπορούσε να πληροφορήσει για τη διαδικασία που θα ακολουθηθεί σε περίπτωση που η Κορέα δεν θα τηρούσε τιςποχρεώσεις που απορρέουν από τη συμφωνία αυτή και, να προσδιορίσει μάλιστα, κατά πόσον είναι ακόμη διατεθειμένη όπωςποστηρίζει στην απάντηση στην προηγούμενη ερώτησή μου P-0729/00, να mldr ανοίξει διαδικασία που θα μπορούσε να αχθεί ενώπιον του οργάνου διακανονισμού των διαφορών του ΠΟΕ σε περίπτωση που η ευρωπαϊκή ναυπηγική βιομηχανία θα κατέθετε προσφυγή στα πλαίσια του κανονισμού επί των εμποδίων στο εμπόριο (ROC); Θα μπορούσε να αναφέρει εάν η προσφυγή έχει ήδη κατατεθεί από την ευρωπαϊκή ναυπηγική βιομηχανία και, σε καταφατική περίπτωση, τι συνέχεια προτίθεται να δώσει η Επιτροπή στις σχετικές προσφυγές;

Η Επιτροπή, θα μπορούσε να πληροφορήσει τον βουλευτή σχετικά με τη μελλοντική εξέλιξη αυτού του ζητήματος και, συγκεκριμένα, για τα αποτελέσματα της συνεδρίασης που πρόκειται να λάβει χώρα το Σεπτέμβριο στις Βρυξέλλες;

(1) ΕΕ C 53 E της 20.2.2001, σελ. 197.

Απάντηση του κυρίου Lamy εξ ονόματος της Επιτροπής

(26 Σεπτεμβρίου 2000)

Οι διαβουλεύσεις που έλαβαν χώρα στην Σεούλ στις 18 και 19 Ιουλίου, μεταξύ της Κοινότητας και της Κορέας, στο πλαίσιο των Εγκεκριμένων Πρακτικών εκτυλίχθησαν σε μια ατμόσφαιρα αισιόδοξη και εποικοδομητική. Ο απολογισμός του πρώτου αυτού κύκλου δύναται να θεωρηθεί σχετικά θετικός.

Πράγματι, στα πλαίσια των εργασιών σύμφωνα με τους κανόνες διαφάνειας, η Κορέα παρείχε μια σημαντική ποσότητα πληροφοριών και εγγράφων νομικής, οικονομικής και χρηματοοικονομικής φύσης, που αυτήν την στιγμή αναλύεται από την Επιτροπή.

Εξάλλου, δυο σημαντικά αποτελέσματα έχουν επιτευχθεί:

- η αποδοχή, από την Κορέα, της αρχής μιας επιτόπου έρευνας στα ναυπηγεία, που βασίζεται σε ένα ερωτηματολόγιο αντιντάμπινγκ, προκειμένου να εξακριβωθεί κατά πόσο οι τιμές των συμβάσεων που προσφέρονται από τα κορεατικά ναυπηγεία συμμορφώνονται με την τιμή που χαρακτηρίζεται ως κανονική (κατά την έννοια της συμφωνίας αντιντάμπινγκ της GATT Γενική Συμφωνία Δασμών και Εμπορίου).

- η αποδοχή ενός δεύτερου κύκλου διαβουλεύσεων τον Σεπτέμβριο για την εξέταση της σφαιρικής εφαρμογής της συμφωνίας, και κυρίως το γεγονός ότι αυτές οι προσεχείς διαβουλεύσεις θα επικεντρώνονται στην εύρεση λύσεων για την ρύθμιση της διμερούς διαφοράς. Υπό το πρίσμα αυτό, η πρόσφατη ανακοίνωση που έγινε από τα κορεατικά ναυπηγεία σχετικά με αύξηση, της τάξεως του 5 έως 10 %, των τιμών ορισμένων πλοίων, καθώς και η θέσπιση ενός μηχανισμού εποπτείας των τιμών από τις κορεατικές αρχές, δύνανται να θεωρηθούν σαν πρώτα ενθαρρυντικά σημάδια.

Εντούτοις, η Επιτροπή παραμένει επιφυλακτική σε αυτές τις κινήσεις καλής θέλησης και αναμένει, από την κορεατική πλευρά, αποτελεσματικές λύσεις ενόψει του δεύτερου κύκλου διαβουλεύσεων, προγραμματισμένου για το δεύτερο δεκαπενθήμερο του Σεπτεμβρίου 2000. Η Επιτροπή θαποβάλει στο Συμβούλιο έκθεση σχετικά με τα αποτελέσματα των διαβουλεύσεων, στα τέλη Σεπτεμβρίου. Το Κοινοβούλιο, όπως είναι φυσικό, θα ενημερωθεί σχετικά.

Εξάλλου, η ευρωπαϊκή βιομηχανία, ανακοίνωσε προσφάτως ότι θα καταθέσει αμέσως καταγγελία, με βάση τον κανονισμό για τους φραγμούς στο εμπόριο (ΚΦΕ)(1), σε περίπτωση που τα αποτελέσματα αυτών των διαβουλεύσεων δεν θα κρίνονταν ικανοποιητικά. Η διαδικασία αυτή θα μπορούσε να οδηγήσει, σε περίπτωση αποτυχίας του διμερούς διαλόγου, σε προσφυγή στον Παγκόσμιο Οργανισμό Εμπορίου (ΠΟΕ), με σκοπό την επιβολή κυρώσεων στις κορεατικές πρακτικές επιδοτήσεων και ντάμπινγκ καθώς επίσης και την αντιμετώπισή τους.

(1) Κανονισμός (ΕΚ) αριθ.3286/94 του Συμβουλίου της 22.12.1994, που καθορίζει κοινοτικές διαδικασίες στον τομέα της κοινής εμπορικής πολιτικής, για να διασφαλιστεί η άσκηση των δικαιωμάτων της Κοινότητας στο πλαίσιο των κανόνων του διεθνούς εμπορίου, και ιδίως αυτών που έχουν θεσπιστεί στο πλαίσιο του Παγκόσμιου Οργανισμού Εμπορίου (ΠΟΕ), ΕΕ L 349 της 31.12.1994.